
Nr.9390/4.06.2025
RAPORT DE SPECIALITATE
la proiectul de hotărâre Privind pregătirea, promovarea și participarea în cadrul Programului Regional Sud-Muntenia 2021-2027 cu proiectul “Investiții în regenerare urbană în orașul Boldești-Scăeni, județul Prahova “
Analizând Proiectul de hotărâre privind Privind pregătirea, promovarea și participarea în cadrul Programului Regional Sud-Muntenia 2021-2027 cu proiectul “Investiții în regenerare urbană în orașul Boldești-Scăeni, județul Prahova “, am constatat următoarele:
În conformitate cu prevederile Codului administrativ, Consiliul Local aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii.

Din categoria documentațiilor tehnico-economice prevăzute în Hotărârea Guvernului 907/2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice fac parte Nota conceptuală și Tema de proiectare.
Pentru realizarea proiectului “Investiții în regenerare urbană în orașul Boldești-Scăeni, județul Prahova “ propunem accesarea sursei de finanțare din cadrul Programului Regional Sud-Muntenia 2021-2027, Prioritatea 6 – O regiune atractivă, Obiectiv de Politica 5 – O Europă mai aproape de cetățeni prin promovarea dezvoltării sustenabile și integrate a tuturor tipurilor de teritorii și a inițiativelor locale, Obiectivul Specific RSO 5.2  - Promovarea dezvoltării locale integrate și incluzive în domeniul social, economic și al mediului, precum și a culturii, a patrimoniului natural, a turismului sustenabil și a securității în alte zone decât cele urbane, Operațiunea A - Sprijin acordat municipiilor, altele decât municipiile resedință de județ, și orașelor, inclusiv zonelor urbane funcționale ale acestora, din regiunea Sud-Muntenia, pentru investiții în operațiuni de regenerare urbană, apelul de proiecte cu nr. PRSM/439/PRSM_P6/OP5/RSO5.2/PRSM_A32.
Proiectul “Investiții în regenerare urbană în orașul Boldești-Scăeni, județul Prahova “ cuprinde următoarele obiective:

· “Investiții în regenerare urbană în orașul Boldești-Scăeni, județul Prahova “ prin reabilitarea, consolidarea și modernizarea clădirii de pe strada Podgoriei, nr.2“ (fostul sediu al Primăriei orașului Boldești-Scăeni)
· “Investiții în regenerare urbană în orașul Boldești-Scăeni, județul Prahova “ prin reabilitarea și modernizarea de spații verzi în vederea introducerii în circuitul public al comunității“parc strada Fagului
În conformitate cu prevederile din HOTĂRÂREA nr. 907 din 29 noiembrie 2016 privind etapele de elaborare şi conţinutul-cadru al documentaţiilor tehnico-economice aferente obiectivelor/proiectelor de investiţii finanţate din fonduri publice, documentaţiile se elaborează, pe etape, astfel:

a) în etapa I:

(i)nota conceptuală;

(ii)tema de proiectare;

b)în etapa a II-a:

(i)studiul de prefezabilitate, după caz;

(ii)studiul de fezabilitate sau documentaţia de avizare a lucrărilor de intervenţii, după caz;

c) în etapa a III-a:

(i)documentaţie tehnică pentru autorizarea executării lucrărilor de construire, denumită în continuare D.T.A.C./documentaţie tehnică pentru autorizarea executării lucrărilor de desfiinţare, denumită în continuare D.T.A.D.;

d) în etapa a IV-a:

(i)proiectul tehnic de execuţie


ORDONANŢA DE URGENŢĂ nr. 57 din 3 iulie 2019 privind Codul administrativ, prevede la: 
Art. 129: 
(2) Consiliul local exercită următoarele categorii de atribuţii:

d)aprobă, la propunerea primarului, documentaţiile tehnico-economice pentru lucrările de investiţii de interes local, în condiţiile legii;

si
Art. 139: Adoptarea hotărârilor consiliului local
(3)Se adoptă cu majoritatea absolută prevăzută la art. 5 lit. cc) a consilierilor locali în funcţie următoarele hotărâri ale consiliului local:

d)hotărârile privind participarea la programe de dezvoltare judeţeană, regională, zonală sau de cooperare transfrontalieră;

Termenul de depunere a Cererii de finanțare este 03.07.2025 ora 14.00.

Faţă de cele menţionate mai sus, consider că adoptarea unei Hotărâri a Consiliului Local Privind pregătirea, promovarea și participarea în cadrul Programului Regional Sud-Muntenia 2021-2027 cu proiectul “Investiții în regenerare urbană în orașul Boldești-Scăeni, județul Prahova “, este necesară şi oportună.

